Source: https://www.zakonypreludi.sk/zz/2001-342
Timestamp: 2019-06-19 17:40:24+00:00

Document:
342/2001 Z. z. Opatrenie Ministerstva zahraničných vecí Slovenskej republiky o úprave dispozičných oprávnení správc... | Aktuálne znenie
342/2001 Z. z.
Opatrenie č. 342/2001 Z. z.Opatrenie Ministerstva zahraničných vecí Slovenskej republiky o úprave dispozičných oprávnení správcov majetku štátu v zriaďovateľskej pôsobnosti Ministerstva zahraničných vecí Slovenskej republiky pri nakladaní s majetkom štátu
Čiastka 139/2001
Platnosť od 31.08.2001
Účinnosť od 01.09.2001 do30.11.2014
Aktuálne znenie 01.09.2001 - 30.11.2014
z 22. augusta 2001
o úprave dispozičných oprávnení správcov majetku štátu v zriaďovateľskej pôsobnosti Ministerstva zahraničných vecí Slovenskej republiky pri nakladaní s majetkom štátu
Ministerstvo zahraničných vecí Slovenskej republiky (ďalej len „ministerstvo“) podľa § 8a ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. (ďalej len „zákon“) ustanovuje:
Toto opatrenie sa vzťahuje na správcov majetku štátu (ďalej len „správca“), ktorými sú štátne príspevkové organizácie zriadené ministerstvom1), a to Slovenský inštitút medzinárodných štúdií, Správa služieb diplomatického zboru a Správa účelových zariadení.
(1) Povinnosť vykonať osobitné ponukové konanie podľa § 8 ods. 1 zákona sa na správcov uvedených v § 1 tohto opatrenia vzťahuje, ak predmetom prevodu sú prostriedky výpočtovej techniky, telefaxy, kopírovacie stroje a motorové vozidlá, ktorých cena určená znaleckým posudkom za jednotlivú vec je vyššia než 50 000 Sk.
(2) Na platnosť zmluvy o prevode správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prevádzajú hnuteľné veci štátu uvedené v § 2 ods. 1 tohto opatrenia do správy iných správcov, ako sú uvedení v § 1 ods. 1 písm. a) zákona.
Na platnosť zmluvy o zámene správy hnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia zmluvou o zámene správy majetku štátu dávajú hnuteľné veci štátu uvedené v § 2 ods. 1 tohto opatrenia iným správcom, ako sú uvedení v § 1 ods. 1 písm. a) zákona.
Na platnosť nájomnej zmluvy nehnuteľných vecí štátu sa vyžaduje súhlas ministerstva, ak správcovia uvedení v § 1 tohto opatrenia prenechávajú do nájmu nehnuteľné veci štátu na dlhší čas ako päť rokov alebo na neurčitý čas.
(1) Na platnosť zmluvy o výpožičke nehnuteľných vecí štátu uzatvorenej správcami uvedenými v § 1 tohto opatrenia sa vyžaduje súhlas ministerstva, ak prenechávajú do výpožičky nehnuteľné veci štátu na dlhší čas ako päť rokov alebo na neurčitý čas a ak vypožičiavateľmi sú správcovia uvedení v § 1 ods. 1 zákona.
1) § 21 ods. 4 písm. b) zákona Národnej rady Slovenskej republiky č. 303/1995 Z. z. o rozpočtových pravidlách v znení zákona č. 386/1996 Z. z.

References: § 8
 § 8
 § 1
 § 1
 § 2
 § 1
 § 1
 § 2
 § 1
 § 1
 § 1
 § 1
 § 21